Osijek Express

OTKAZANO - Zvuci Dalmacije: klape u Osijeku - Klapa Cambi
2024-09-26 20:00 - 22:00 (Europe/Zagreb) | Vikarijat
UPDATE – Radi tehničkih problema OTKAZUJEMO koncert klape Cambi zakazan za četvrtak 26.09. u Osijeku. Kupci ulaznica mogu izvršiti povrat na mjestima gdje su iste kupljene – objavili su organizatori.
— — — — — – — — — — — – — –
KLAPA CAMBI
Vikarijat (Ul. J.J. Strossmayera 58)
četvrtak/26.09./ u 20.00/
prodaja ulaznica: prodajna mjesta www.eventim.hr (Petrol BP, Exclusive Change- mjenjačnica-Portanova,Tisak Media-Portanova,Tisak plus-Gacka,Dancing Bear-Pothodnik,Exclusive Change- Kaufland),
Klapa Cambi osnovana je 1986. godine, a naziv joj potječe od prezimena plemićke obitelji Cambi. Klapa postaje široj publici poznata 1991. godine svojim prvim nastupom u Omišu na Festivalu u dalmatinskih klapa.
Svakim svojim nastupom klapa Cambi vrhunskim izvedbama, pjevajući tradicionalne dalmatinske i zabavne pjesme, uspjela je ostvariti sklad dalmatinske glazbene baštine i suvremenih glazbenih kretanja. U nastupima klape Cambi osjeća se iskrena ljubav prema klapskom pjevanju što dodatno doprinosi kvaliteti njihovog izričaja, promicanju izvorne klapske pjesme izvedene na suvremeni način i proširuje krug slušatelja i gledatelja.
Klapa je u tome uspjela zbog svježine i originalnosti; zbog jednako sugestivnih izvedbi vremešnih standarda dalmatinske pjesme, «baštinskog materijala» ili klapskih himničkih evergreena, ali i neponovljivih interpretacija pop-rock materijala Zlatana Stipišića- Gibonnija“, kao i drugih poznatih autora, a u novije vrijeme se i to vrlo uspješno dokazuje i u popularnoj glazbi sa vlastitim skladbama.
Njihove pjesme Ne more mi bit, Kriva karta, Dugo nije pala kiša, Popucale rebatine, Od zipke do križa, Jedna rič, Sad kada došla si… pojedinačno za sebe imaju nekoliko milijuna slušanja na popularnom servisu Youtube, a na dalmatinskim radio postajama u posljednje imaju 4 hita godine u području popularne glazbe.
U 2011. godini, slaveći 25 godina neprekidna rada, održali su niz spektakularnih koncerata diljem Hrvatske, među kojima teba izdvojiti onaj splitski, na Poljudu ispred 15 000 ljudi, čime su postali klapa koja je održala samostalni koncert pred najbrojnijim auditorijem ikad. Njihova najnovija uspješnica – Od zipke do križa, vrlo brzo postale je prihvaćena kao moderna himna Dalmacije.
Godine 2013. klapa Cambi dobiva i Porina za najbolji album zabavne glazbe – Od zipke do križa.
Godine 2015. klapa izdaje album Ako tako triba bit s novim pomlađenim sastavom klape, a 2016. godine povodom 30 godina klape održava i slavljenički koncert u Lisinskom, Kaštelima kao i prigodno antologijsko izdanje – 30 godina klape, dvostruki CD.
KLAPA CAMBI SU:
Eduard Šegota, 1. tenor
Jozo Delaš, 2. tenor
Duško Britvić, 2. tenor
Mislav Biočina, bariton
Hrvoje Lozančić, bas-bariton
Dino Šimera, bas
